Coeli - Stella 2000

Stella 2000 åbner fem vinduer på din skærm. Forrest ser du vinduet General Setup. Klik på fanen Observer. I feltet Country kan du nu vælge Denmark, Locality + State sættes til fx Copenhagen. Når det er gjort, klikker du på knappen Set. Når du nu klikker OK, forsvinder General Setup-vinduet, og du kan se stjernehimlen, som den ser ud over København i vinduet Sky Looking. Her kan du også klikke på de forskellige himmelelementer og få en beskrivelse i det lille tekstvindue. 
Vinduet Location lader dig skifte til det sted på kloden, hvorfra du ønsker at kigge. Et klik, og indholdet af Sky Location ændres. Det femte vindue er blot en menubjælke. Herfra kan du fx vælge punktet Options, derefter Clock og Set. Nu kan du indtaste fx nytårsaften år 2000 for at se, hvordan himlen over København ville tage sig ud omkring midnat, hvis det ikke lige var for alt det fyrværkeri, der sikkert vil dække for udsynet til stjernerne. Med Stella 2000 kan du bevæge dig til et hvilket som helst sted på kloden i perioden fra år 0 til år 9999.

Du afslutter programmet ved at vælge punktet File i menubjælken og derefter Quit.